**MOJE MASKE**

Ja ću za maskenbal biti,

veliki, slasni hamburger

pa će se svi osjećati siti.

Bit ću kauboj s najbržim prstom,

s drvenom metlom

i plastičnim revolverom.

Maskirat ću se u *Spider-mana*

ili neku junakinju vitku,

koja se sprema za veliku bitku.

Ali ništa to nije,

kad se u klauna obučem,

i iz šešira zeca izvučem,

svako mi se dijete smije.

Antonio Šulenta

Za maškare bih želio biti zombi. Želio bih prepadati malu djecu. Čekao bih iza telefonske govornice (gdje se obično sastajemo) i prepadao svakoga tko dođe. Najzabavnije bi bilo kada bi došli do moje kuće. Prepadao bih svojeg brata što bih više mogao. Sve dok me mama ne bi natjerala da skinem masku.

Noa Zloić

Volio bih biti Nathan Drake iz videoigre *Uncharted.* On je potomak važnog moreplovca Francisa Drakea. Jedina obitelj koji ima je njegov brat. On je oženjen i ima jednog sina, jako je pametan jer zna rješavati svakakve poslove uz pomoć svoga dnevnika. Jak je kao deset muškaraca i zna koristiti svakakva oružja. On traži izgubljena blaga.

Leon Perić

Ja bih htjela biti *killer* klaun

i držala bih veliki balun.

Imala bih periku šarenu

i nožicu malenu.

Pjevali bismo maškare, maškare

i bacali kamenje u more.

Otvorite vrata širom jer uskoro dolazimo!

Leonarda Batnožić

Ja bih za maškare htio biti *Pokemon*, i to vatreni i meni najdraži, Charmander. Želio bih biti *Pokemon* zato što su oni ovo ljeto bili najpopularniji zbog igirce *Pokemon go*. Želio bih biti Charmander jer je to bio moj prvi *Pokemon* kada sam počeo igrati tu igru.

Leo Kurtović

Ja bih za maškare htjela biti vampir. Odjenula bih crnu odjeću i stavila lažne očnjake. Hodala bih po gradu i strašila druge ljude. Kupila bih crni plašt i sakrivala se u tami. Pričala bih kao Drakula i sa sobom bih nosila crvenu tekućinu nalik na krv. Možda bih i kupila plastičnog šišmiša i pravila se da se mogu pretvoriti u njega. Ako bi me pokušali slikati, odmah bih se odmaknula od kamere jer su vampiri uglavnom nevidljivi na fotografijama. Ove maškare će biti odlične i zabavne. Za mene, naravno.

Antonija Jakić

Volio bih biti nastavnik za maškare. Dolazio bih od kuće do kuće i govorio roditeljima da im je dijete dobilo jedinicu, a onda da moja djeca trebaju slatkiše tako da mi ih daju. Tražio bih i novac za zajednicu „Nastavnici vladaju“. To bih radio sam tako da ne moram dijeliti novac i slatkiše s prijateljima. Nastavnica koja želim biti je Nada Zorkić. Ona je mala i smiješna kao ja. Imao bih crveni sprej za kosu, lažni nos, lažne uši, neku majicu od svoje bake, uske hlače i štikle. Također bih stavio šminku da izgledam starije. Ljudi bi se vjerojatno smijali, a ja bih sa začepljenim nosom govorio što me tako gledaju i onda bih ih pogledao u križ i izbeljio im se.

Marino Grbić

Harley Quinn je jedna od najpoznatijih antiheroja u današnje vrijeme. Htjela bih biti ona jer je zanimljiva, a u filmu je glavna glumica. Njezino odijelo se može napraviti pa bih napravila njezinu majicu, a natpis na majici, *Daddy's little monster,* moj je omiljeni natpis. Ostalo bih naručila. Harley je otkačena djevojka, polovica odijela i kose joj je plava, a druga polovica je crvena. Kada bih sve to napravila, pozvala bih ekipu da oni budu drugi likovi iz filma, a mog najboljeg prijatelja da bude Joker. On je isto jedan od glavnih likova iz filma. Otišli bismo u grad, uzeli puške i palice i krenuli bismo na maskenbal. Pjevali bismo pjesmu iz filma i glumili njihove pokrete pa bismo tako osvajali grad. To bi bile jedne od najboljih maškara u godini sa svojom ekipom jer smo napokon opet svi skupa u najpopularnijim kostimima.

Karla Cvitanović